രാജാജി നഗറിന് ആദ്യ വനിതാ ഡോക്ടര് തിരുവനന്തപുരം ജീവിത പ്രയാസങ്ങളെ അതിജീവിച്ച് കഠിനാധ്വാനത്തിലൂടെ സുരഭി നേടിയെടുത്തത് തന്റെ സ്വപ്നജോലി. ഇല്ലായ്മകളോട് പടവെട്ടി രാജാജി നഗറിലെ ടിസി 261051 ലെ എം എസ് സുരഭി 24 യാണ് ആരോഗ്യ സര്വകലാശാലയില്നിന്ന് ഫസ്റ്റ് ക്ലാസോടെ ബിഡിഎസ് ബിരുദമെടുത്തത്. ഇതോടെ രാജാജി നഗറിലെ ആദ്യ വനിതാ ഡോക്ടറെന്ന നേട്ടവും സുരഭിക്ക് സ്വന്തം. നഗരത്തില് തട്ടുകട നടത്തുന്ന ടി സുരേഷിന്റെയും എം മഞ്ചുവിന്റെയും മൂത്ത മകളായ സുരഭി കോട്ടണ്ഹില് ഗവ. സ്കൂളിലാണ് പ്ലസ് ടു വരെ പഠിച്ചത്. നീറ്റ് വരുന്നതിന് മുമ്ബ് സംസ്ഥാനത്ത് 2016ല് നടത്തിയ മെഡിക്കല് പ്രവേശന പരീക്ഷ കീംയിലൂടെയാണ് സുരഭി റാങ്ക് ലിസ്റ്റില് ഇടം പിടിച്ചത്. തൃശൂര് പിസിഎം ദന്തല് കോളേജിലായിരുന്നു നാലരവര്ഷത്തെ പഠനം. അതിനിടെ വിവാഹവും കഴിഞ്ഞു. എ എസ് സജിത്തിനെയാണ് വിവാഹം കഴിച്ചത്. പഠനത്തിന് എല്ലാ സഹായവും കുടുംബവും ഭര്ത്താവും ഒരുക്കിയതുകൊണ്ടാണ് ബിരുദമെടുക്കാന് കഴിഞ്ഞതെന്ന് സുരഭി പറഞ്ഞു. എംഡിഎസിനു കൂടി ചേരണമെന്നാണ് ആഗ്രഹം. എത്രവരെ പഠിക്കാന് കഴിയുമോ അത്രയും പഠിപ്പിക്കണമെന്നാണ് സജിത്തിന്റെയും ആഗ്രഹം. നഴ്സിങ്, അധ്യാപകര്, എന്ജിനിയര് എന്നിങ്ങനെ ഒരുപാട് മേഖലകളില് ഉന്നത സ്ഥാനത്ത് സ്വപ്രയത്നംകൊണ്ടെത്തിയ ഒരുപാട് പേര് രാജാജി നഗറിലുണ്ടെങ്കിലും ഡോക്ടറാകുന്ന ആദ്യ വനിതയാണ് സുരഭി. പ്രയാസങ്ങള്ക്കിടയിലും തിളക്കമാര്ന്ന വിജയം നേടിയ സുരഭിയെ ആരോഗ്യ സര്വകലാശാല വിസി ഡോ. മോഹനന് കുന്നുമ്മല് ഫോണില് അഭിനന്ദിച്ചു. നവകേരള മിഷന് കോ ഓര്ഡിനേറ്റര് ടി എന് സീമ വീട്ടിലെത്തി അഭിനന്ദിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്